Асаблівасьцю беларускіх земляў быў істотны працэнт шляхты сярод прадстаўнікоў уніяцкага кліру. Паводле нашых падлікаў, у XVIII — пачатку XIX стст. каля 16,5 % уніяцкіх сьвятароў беларуска-літоўскіх земляў мелі шляхецкае паходжаньне [6]. Гэта прыблізна ў тры разы больш, чым сярод уніяцкага сьвятарства на тэрыторыі Каралеўства Польскага (у тым ліку на ўкраінскіх землях).